**Пән:** Өзін – өзі тану

**Тақырыбы:** Ақкөңілділік туралы **Құндылығы:** Сүйіспеншілік

**Қасиеттері:** Бәрін жақсы көру, бауырмалдық, татулық, жанашырлық, шынайылық.

|  |  |
| --- | --- |
| ***Мақсаты:***Оқушыларға ақкөңілділік адамның ең ізгі қасиеттерінің бірі екенін түсіндіре отырып, сүйіспеншілік құндылығының мәнін ашу.***Міндеттері:***1. Білімділік: Оқушыларға айналасындағы барлық адамдарды жақсы көрудің маңызын ұғындыру;2. Дамытушылық: Оқушылар бойындағы татулық қасиеттерін дамыту;3. Тәрбиелік: Оқушыларды бәрін жақсы көруге, бауырмалдыққа, татулыққа тәрбиелеу. | ***Ресурстар:****(материалдар, дереккөздер)* |
| **1. Сабақтың барысы: Ұйымдастыру кезеңі.** Сәлеметсіздер ме құрметті оқушылар! (басымды иемін)***-***Көңіл-күйлеріңіз қалай? -Сіздерді көргеніме қуаныштымын!Орындарыңызға жайғасып отыра қойыңыздар!- Сабағымызды бастамас бұрын бүгінгі күннің ережесіне тоқталып өтейік. 5Т ережесін бәріміз қайталайық. (хормен оқиды)Тәртіп.Талап. Тыныштық.Тазалық.Татулық. Мен бүгін сіздерді осы ережеге сүйене отырып 3 топқа бөлдім. Талап, тәртіп, татулық. Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік. Дәстүрлі тыныштық сәтіне кезек берейік. |  |
| **2. Тыныштық сәті**. «Тыныс алуға зейін қою».Аяқ қолымызды айқастырмай, денемізді тік ұстап, қолымызды еркін жайғастырайық. Көзімізді жұмамыз. Біз қазір тыныс алуға зейін қою жаттығуын жасайтын боламыз. Дем аламыз, шығарамыз. Осылайша тыныстау арқылы біз ақылымызды тыныштандырамыз. Ішкі әлемімізге тыныштық орнатамыз. Демімізді ішке тарту арқылы ауа құрамындағы жақсы деген қасиеттерді бойымызға сіңіріп, жүрек түкпіріне сақтап қояйық. Ал демімізді сыртқа шығару арқылы бойымыздағы мазасыздықты, жағымсыз ойларды, қорқыныш үрейді шығарып жібереміз. Дем аламыз, шығарамыз. Көзіңізді ашып, күлімсіреңіз! Рахмет. 1,2,3.-Балалар мен сендерден үйге берілген тапсырманы сұрайын деп тұрмын. |  |
| **3. Үйге берілген тапсырманы тексеру**Оқулықтың 94-95 беттеріндегі Ермек Өтетілеуұлының «Мейірбан» әңгімесін оқу.**Сұрақтар:**1. Әңгіме неліктен мейірбан деп аталған?2. Апасы Мақсатты қайда жұмсады?3. Мақсат қандай бала? 4. Өзің айналаңдағы адамдарға ақкөңілділігіңді қалай білдіріп жүрсің?Сонымен балалар біздің түсінгеніміз ақкөңіл адамдар айналасына шуақ нұрын шашады да, жақсылыққа құштарлығымен адамдарға ерекше адамгершілік қуат береді екен. Рахмет.-Бүгінгі сабағымыздың тақырыбы «Ақкөңілділік туралы». Дәптерімізді ашып жазып аламыз. |  |
| **4. Дәйексөз.** Мейірімділік, сүйіспеншілік, қайырымдылық, адалдық ақ жүректен шығады. Ш.ҚұдайбердіұлыДәйексөзді дәптерімізге жазып аламыз.**Шәкәрім Құдайбердіұлы** 1858 дүниеге келіп өзінің 73 жылдық ғұмырында артында сарқылмас мол мұра қалдырған екен. «Өзіңді өзің танысаң істің басы» деп жырлаған Шәкәрім ата қашанда адамдардың ар-ұжданы биік болғанын қалаған екен. Өзінің «Үш анық» атты еңбегінде адам бойында әділет, мейірім,ынсап атты қасиеттері болса, онда ол адам кемел тұлға болады, арлы адам болады деп айтқан екен.  Қанеки барлығымыз хормен бірге оқиық. Жүрегімізден өткіздік пе? Олай болса сұрақтарға жауап берейік.**Сұрақтар:** Мейірімділік, сүйіспеншілік, қайырымдылық, адалдық деген ұғымдарды қалай түсінеміз?Адам бойындағы жақсы қасиеттердің барлығы неліктен ақ жүректен шығады деп ойлайсыңдар? **Жүзінде нұр ойнаған, пейілі кең, жылы жүректі адам әрқашанда жақсылыққа жол таба алады. Рухани бай адам ғана ойлаған ойын жүрегінен өткізіп барлық ісін дұрыс әрекетке негіздей алады екен.** **Ақкөңілділік адамгершілік қасиет болып табылады. Көңілі таза, пейілі ақ, ниеті адал, ықыласы мол, жүрегі жұмсақ, жаны нәзік, көңілі дарқан адамды ақкөңіл дейміз. Ақкөңіл адам адагершілігі мол, мейірбан болады. Ақкөңіл адам басқаларға тек жақсылық тілейді. Ол – әрдайым сезімтал, жанашыр, мейірімді.** |  |
| **5. Мұғалім сыйы. «Ғажайып құс» ертегісі. Бейнеролигін тамашалау.**Ертегі не туралы екен?Ғажап құстың ғажаптығы неде екен?Егер сіздердің қолдарыңызға осындай құс түссе қандай 3 тілек тілер едіңіздер? **Ғажайып құс ертегісі бойынша өз түсініктеріңді айтып жатсыңдар. Шын мәнінде де ғажайып құс адал, мейірімді, ақкөңіл, жүрегі таза, кеңпейіл адамдарға көмектеседі екен.** |  |
| **6. Шығармашылық жұмыс, топпен жұмыс.** Оқушылар 3 топқа бөлінеді.**1 – топ: «Тәртіп».** *«Ақкөңілділік»* сөзіне кластер құру. Ақкөңілділік қасиетін қандай сөздермен сипаттауға болатынын жазыңдар. (Күн сәулесі)**2 – топ: «Талап».**Сурет бойынша әңгіме құрау. (отбасы суреті)Отбасы – тәлім-тәрбие мектебі. Адам өнеге – үлгіні отбасынан алады. Халықтың салт-дәстүрін, әдет – ғұрпын отбасынан үйренеді. Сабақ басынан бастап айтқан қасиеттердің бәрі отбасынан басталады. Отбасы – сүйіспеншіліктің, шаттық пен бақыттың ордасы.**3 – топ: «Татулық».**Өлең құрастыру. (шаблон). Тапсырмалар бойынша оқушылартақтаға шығып қорғайды. |  |
| **7. Топпен ән айту. «Ертегілер»**Ғажайып түс көрдім,Таң ата мен бүгін.Ертегі әлемнің қызығында жүрдім.Нұрына шомылдым бүгін.Жұлдыз, айы – көркем,Әдемі еді неткен!Құстары сөйлейді,Бұлттары тербейді,Мен оянып кеттім, әттең![Қайырмасы]Ертегілер, ертегілер,Неге мені ертпедіңдер?!Әлемдеріңнің ғажап күйінШертпедіңдер, сендер...Гүл тердім бұлттардан,Әр гүлде бір арман.Таусылмайтын тәтті,Сый әкеліп жаттыЖан біткеннің бәрі маған.[Қайырмасы]Ертегілер, ертегілер,Неге мені ертпедіңдер?!Әлемдеріңнің ғажап күйінШертпедіңдер, сендер...  |  |
| **8. Рефлексия. Ыстық алақан.** Алдарыңызда қағаздан қиылған алақандар жатыр. Соның ішіне бүгінгі сабағымыздан алған әсерімізді, бір-бірімізге деген жылы тілектерімізді жазамыз. Адамның өз өмірі өз қолында,адам бойындағы жан жылуы мен мейірімін осы алақан арқылы бере алады. Бұл алақандар қолы ашық, өзгеден қолындағы барын аямайтын, жанашыр, жомарт адамдарға тән.  |  |
| **8. Үй тапсырмасы.** Оқулықтың 98- бетіндегі Ыбырай Алтынсаринның «Атымтай Жомарт» мәтінін оқып келу. |  |
| **9. Сабақтың қорытынды сәті.** Өз жүрегіміздің жылулығын сезініп, жүрек жылуымызды айналамыздағы адамдарға жеткізу үшін жақсы ой ойлайық. Бүгінгі сабақтан игерген жақсы қасиеттерді есімізге түсіріп, жүрегімізге сақтайық. Көздерімізді ашуларыңызды өтінемін. Сабаққа қатысқандарыңызға рахмет! Сау болыңыздар! |  |